Diari Oficial de la Generalitat Valenciana


Sumari del DOGV 2796, del 22-07-1996 (1996/838860)

RESOLUCIÓ de 27 de maig de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme, de 8 de març de 1996, que fa referència a l'aprovació definitiva de les modificacions puntuals del Pla General d'Ordenació Urbana i del Pla Especial de Reforma Interior Coves del municipi de Crevillent.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838860


Data del document
:   27-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 27 de maig de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme, de 8 de març de 1996, que fa referència a l'aprovació definitiva de les modificacions puntuals del Pla General d'Ordenació Urbana i del Pla Especial de Reforma Interior Coves del municipi de Crevillent.   
La Comissió Territorial d'Urbanisme, en la sessió de 8 de març de 1996, va adoptar el següent acord:  
«Vist l'expedient abans esmentat i basant-nos en els següents:  
Antecedents de fet  
Primer  
L'Ajuntament, en la sessió plenària d'11 de desembre de 1995, va acordar-ne l'aprovació provisional, després d'haver complit els tràmits d'aprovació inicial, el 26 de maig de 1994, i d'exposició pública a través dels anuncis apareguts en el Butlletí Oficial de la Província, el 30 de juny de 1994, en el Diari Oficial de la Generalitat Valenciana, el 28 de juny de 1994, i en un dels diaris de més difusió provincial, l'11 de juny de 1994. No s'hi va presentar cap al·legació en contra.  
Segon  
La documentació està integrada per memòria, estudis complementaris, plànols d'informació i plànols d'ordenació.  
Tercer  
L'expedient té vuit modificacions puntuals que fan referència a la correcció d'alineacions i esmena d'errors de dibuix detectades en el Pla General d'Ordenació Urbana i en el Pla Especial de Reforma Interior Coves.  
En concret, són les següents.  
1. Modificació d'alineació en el carrer en projecte d'esquena al carrer de Mancha, números 4-24 i 40-56.  
- El vial previst de 3 metres en el Pla Especial de Reforma Interior Coves es proposa de 5 metres d'amplària i desplaça l'alineació de l'illa adjacent al carrer Mancha.  
- Es pretén evitar un carreró i donar més condicions al carrer.  
2. Modificació d'alineació als carrers d'Echegaray i de la Perdigonera.  
- Es modifica una alineació i es prolonga el carrer partint una illa en dos. El carrer previst de 3,00 metres es proposa de 6,50 o 7,00 metres.  
- Es justifica a fi d'aconseguir una configuració física i geomètrica que permeta una comunicació visual i física entre vials.  
3. Modificació d'ús i alçades en el carrer Llorens.  
- Es tracta d'esmenar un error material de falta de trama d'alçades en el Pla Especial de Reforma Interior en un edifici que hi ha (C/ Llorens, núm. 27).  
- S'hi proposen dues plantes.  
4. Modificació d'ús, alçada i alineació en el carrer Llorens, números 44-45 i 46-48.  
- Es detecta el mateix error de falta de trama en una illa que dóna al carrer Llorens. També es modifica un viari que conflueix al carrer de Llorens, que tenia una amplària prevista d'1,50 metres i es proposa de 4,00 metres.   
5. Modificació d'alineació en el carrer de la Perdigonera, número 15.  
- S'augmenta el sòl edificable d'una illa en uns 15,00 metres quadrats.  
- Es justifica dient que quan es va executar el projecte d'urbanització es va modificar el disseny d'una escala entre carrers i quedava un buit que des del punt de vista funcional i estètic en feia preferible l'edificació.  
6. Modificació d'alineació en el carrer de la Verge de la Salut.  
- Es tracta de corregir un error del Pla Especial de Reforma Interior Coves en una escala entre carrers que hi havia dibuixada i que no es pot executar, ja que hi ha al seu lloc un mur de contenció del vial elevat, cosa que obliga a desplaçar l'escala que es proposa de 3,00 metres d'amplària i com a conseqüència es recula l'alineació i la zona edificable.   
7. Modificació d'alineació en l'avinguda de la Llibertat i el carrer de la Rambla, número 35.  
Pretén la correcció d'un error en el Pla Especial de Reforma Interior en un carrer d'unió entre el carrer de la Rambla i l'avinguda de la Llibertat projectada de 6,00 metres d'amplària, ja que es pensava en una comunicació rodada. El desnivell que hi ha entre els carrers esmentats és realment de 4,00, la qual cosa obliga a convertir el carrer en un carrer per a vianants i col·locar també una escala. Es redueix l'amplària a 4,00 metres i es perden les alineacions primeres. S'ajusta a les parce·les a fi de no deixar parcel·les inedificables a ambdós costats.  
8. Modificació d'alineació i ús en el carrer de la Boquera del Calvari, números 35-39.  
En el Pla Especial de Reforma Interior Coves es va deixar una boquera per a resoldre la recollida d'aigües pluvials, d'acord amb el seu traçat històric, però avui en dia una vegada resolt el problema amb la urbanització feta no cal aquesta boquera, per la qual cosa es considera convenient curullar l'edificació a fi de no deixar un petit carreró sense utilitat.  
Consideracions tecnicojurídiques  
Primera  
La tramitació es considera correcta d'acord amb el que estableixen l'article 114 del Text Refós de 1992, per remissió del 128.1, i els articles del 125 al 130 del Reglament de Planejament, per remissió del 161.1 del mateix text legal. S'ha de tenir en compte que ha estat sol·licitada la pròrroga oportuna al conseller d'Obres Públiques, Urbanisme i Transports, establida en la disposició addicional segona, apartat 1 de la LRAU.  
Segona  
La documentació s'estima completa de conformitat amb l'article 72.4 del Text Refós de 1992 i els articles del 37 al 42 del Reglament de Planejament, atés l'abast de la proposta presentada.  
Tercera  
Les modificacions proposades es consideren en línies generals correctes.  
Quarta  
Per resolució de 14 de febrer de 1996, del conseller d'Obres Públiques, Urbanisme i Transports, publicada en el Diari Oficial de la Generalitat Valenciana número 2.701, de 4 de març de 1996, es va concedir una pròrroga perquè els instruments de planejament que van entrar en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística, es puguen continuar tramitant i aprovant d'acord amb les disposicions de la legislació anterior.  
Cinquena  
La Comissió Territorial d'Urbanisme és l'òrgan competent per a l'adopció d'aquest acord, a l'empara del que estableixen l'article 118.3.a) del text refós de la Llei sobre el Règim del Sòl i Ordenació Urbana de 1992 i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme acorda:  
Aprovar definitivament les modificacions puntuals del Pla General d'Ordenació Urbana i Pla Especial de Reforma Interior de Coves del municipi de Crevillent.  
Contra aquest acord, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 23.1 del Reglament dels òrgans Urbanístics de la Generalitat Valenciana.  
Alacant, 27 de maig de 1996.- El president de la Comissió Territorial d'Urbanisme: Fernando Modrego Caballero.